description: Fraport и TAV вече проучват държавното дружество. По искане на колебаещи се оператори срокът за оферти за концесията се удължава с месец

title: Малко са сигурните кандидати за летище София

maintext:
Държавата очаква да получи за целия й 35-годишен период 2.676 млрд. лв.
© НАДЕЖДА ЧИПЕВА
Само двама са сигурните кандидати за концесията на летище София според трима независими източника на "Капитал", близки до процедурата. Това са турската TAV и германската Fraport, която от години оперира летищата във Варна и Бургас. Двете компании са активно проучващите държавното дружество в т.нар. дигитална информационна стая (online data room), където на кандидатите се предоставят нужните разяснения и финансови данни. На кантар е решението за участие на обединение между турската Limak и руската ВТБ, а с много малък шанс да се включат са испански, ирландски и швейцарски оператори. Така към най-големия държавен актив в транспорта интересът изглежда слаб.Вероятно по тази причина срокът за подаване на оферти ще бъде удължен от 20 октомври до края на ноември. Това беше обявено от транспортния министър Ивайло Московски пред журналисти по време на международната конференция "Европейско и американско партньорство на авиационния бизнес и инвестициите", която се проведе в София. Удължаването на сроковете е поискано от три компании с интерес към сделката, обясни още Московски.Процедурата за концесията на летище София за 35 години беше гласувана на Министерски съвет на 20 май 2016 г. Очакваната стойност на концесията, която държавата очаква да получи за целия й 35-годишен период е 2.676 млрд. лв., като с част от първоначалното концесионно плащане за нея от 550 млн. лв. без ДДС ще се решават някои от финансовите проблеми на БДЖ. Минималната годишна такса не може да е под 9.9 млн. лв.Предпоследното преброяване на кандидатите към днешна дата показва, че някои от западните компании, които бяха тиражирани преди време, явно са загубили интерес към сделката или силно се колебаят за участието си. Това според запознати може да се дължи на две основни неща. Първо, процедурата не се ръководи от голям чужд консултант, а от Министерството на транспорта, и това оставяло усещане за нагласено състезание. И, второ, финансовите сметки на кандидатите може да не излизат или не могат да си намерят финансов партньор. Като трети сюжет се явява и предстоящата концесия на летището в Белград, която била предпочетена от няколко големи европейски оператори.За активни кандидати се смята турската TAV, която е оператор на сегашното голямо летище в Истанбул Ataturk. От 2012 г. с 38% участие в TAV Airports e френската Aéroports de Paris Group, други 18.2% са разпределени между три турски компании, а 40% от акциите се търгуват свободно на борсата. Компанията оперира и други летища в Турция, както и в Грузия, Тунис, Саудитска Арабия. Дружеството управлява и активи в региона, като през 2011 г. компанията влезе за 20 години в македонските летища в Скопие и Охрид, а през 2013 г. с ангажимента за инвестиции от 331 млн. евро и на летището в Загреб, което е с капацитет наполовина на този на софийското. Там партньори на компанията в консорциума са Aеroports de Paris Management, IFG и др. Все още не е ясно дали тя ще участва самостоятелно или с френския си партньор Aеroports de Paris.Другият сигурен кандидат е германската Fraport. През 2006 г. тя стана концесионер на летищата във Варна и Бургас за срок от 35 години през "Фрапорт туин стар еърпорт мениджмънт", където операторът на летището във Франкфурт е партньор с компания от групата "Химимпорт", която има сериозни интереси в авиацията. Една от възможностите е Fraport да участва съвместно с гръцката Stantel, част от холдинга Copelouzos, на Димитрис Копелузос, с който оперира 14 летища в Гърция. Много вероятно на по-късен етап в обединението ще се появи и компания, свързана с "Химимпорт" по модела, който се разигра при концесионирането на черноморските летище преди 10 години.Третият потенциален кандидат е турската компания Limak, която е в обединението, изграждащо новото мегалетище на Истанбул. Ако участва, тя може да бъде в обединение с руската ВТБ (която ще е и финансов инвеститор, и стратегически партньор, защото управлява летище в Санкт Петербург). Ако не се стигне до споразумение с Limak, руската банка няма да се включи самостоятелно, казаха източници, близки до преговорите.Другите имена, които са под още по-голямо съмнение, са испанската Ferrovial Airports, която оперира 4 летища във Великобритания, сред които и летище Heathrow, операторът на летището в Дъблин и летище Цюрих. Все още не е ясно дали ще има и китайско участие в процедурата. От тази група обаче очакванията са не повече от една оферта. В оставащите малко под два месеца до подаването на документи за участие няма достатъчно време да влезе и съвсем нов играч. Така ноември, след изборите, държавното летище ще е привлякло по-вероятно 2, а в най-добрия случай не повече от четири желаещи да го управляват дългосрочно.


description: Новият собственик - Revetas Capital, инвестира само за обновяването му между 6 и 8 млн. евро

title: Ребрандираният Park Center Sofia отвори с над 90% заетост

maintext:
Ерик Асимакопулус, изпълнителен директор на Revetas Capital, заяви, че компанията има дългосрочни планове за развитието на Park Center Sofia
© Park Center Sofia
протече на няколко етапа,
бновeни
фасадата, преустроeни
с
, за да
досега "
засил
мола
50 млн. евро,
Като търговски център обектът е най-ценен с наемателите си.
Наетите досега площи надхвърлят 90%. Все още текат преустройства, които ще доведат до над 92% заетост, която в края на годината ще достигне около 96%, съобщи Ерик Асимакопулус
Reserved
Sport Depot
CCC
Betty Barclay
Scandal
The North Face
бар Cache
,
Capella Play
фитнес център
,
Cine Grand
след инвестиция от 700 хил. евро.
Зоната за хранене в съседство на киното е разширена и има нови предложения -
,
Според
Ерик Асимакопулус
и 45 години, които имат нужда от място не само за пазаруване, но и за срещи и семейни забавления, обобщиха мениджърите на мола.
Асимакопулус
Още инвестиции
Revetas Capital работи от 12 години в Централна и Източна Европа и има инвестиции в имоти в седем държави в региона – търговски центрове, хотели, логистика и др. Компанията управлява и пенсионни фондове. Решаващо за избора на инвестиции е обектите да са от много висок клас и с много добро местоположение.
В България фондът притежава и Sofia Airport Center (придобит преди три години). "Планираме да разширим с над 80 хил. кв. метра Sofia Airport Center", обяви Ерик Асимакопулус, изпълнителен директор на Revetas Capital. По думите му процесът ще протече в няколко фази, като първата от тях ще осигури 35 хил. кв. метра офис площи и е планирана за следващата година. Общата инвестиция ще надхвърли 150 млн. евро.
От 17 септември столичният City Center Sofia официално се нарича Park Center Sofia. Промяната става след двегодишни усилия за пълното преобразяване на първия софийски мол според стратегията на новия собственик – лондонския инвестиционен фонд Revetas Capital, който придоби City Center Sofia през 2014 г., съобщиха мениджърите на търговския обект на специална пресконференция. С репозиционирането и обновяването софийският център става част от портфолиото на вече съществуващите 15 Park Center обекта на Revetas Capital в Централна и Източна Европа.През пролетта на 2014 г. Revetas Capital придоби дружеството "Аурига", тогавашен собственик на City Center Sofia, заедно със задълженията му към Уникредитбанк Аустрия по договор за заем от 64 млн. евро. По това време молът до хотел "Хемус" в столицата беше с оредели наематели и клиенти. След сделката новият стопанин започна цялостна промяна.Преустройствотокато през цялото време обектът остана отворен за посетители. Оса общите части, ремонтирана еса вътрешните пространства, а ескалаторитеа преместени от центъра към страничните части на сградатаулеснят достъпа до по-слабо посещаванитеглухи зони" в мола и даят трафика към тях, обясниха мениджърите на"Общата инвестиция по придобиването надхвърлякато само обновяването и ребрандирането е между 6 и 8 млн. евро", обяви Ерик Асимакопулус, изпълнителен директор на Revetas Capital.Сред новите наематели на мола сега са модните маркив парка, денталната клиника The Smile Companyавтомивката на етаж -2.В следващите месеци предстои откриване и на още обекти, сред които детски център360 Health Clubкакто и голям ресторант. Добре работещите обекти са запазени, а на някои от тях са предложени и по-добри локации. Запазва се локацията и на киното, което отвори под маркатаFresh BarFish&Chips и 358 Foods. Отворена е фасадата откъм бул. "Арсеналски" и е оформена просторна тераса, която ще е достъпна целогодишно, съобщи Моника Григорова, управител на мола. По думите й по време на реконструкцията е отчетен лек спад на посетители, но сега среднодневната посещаемост е много добра.новият микс от наематели на Park Center Sofia е изцяло съобразен с предимствата на местоположението и с търсеното ново пазарно позициониране. Търговският център се намира в непосредствена близост до жилищни зони, обитавани от хора с висока за София покупателна способност. Друга ключова група посетители са работещите в района – служители и мениджъри от близко разположените офис сгради, предимно хора на възраст между 25"Park Center Sofia предлага бутиково изживяване, при нас клиентът се ориентира бързо, защото може да види от единия до другия край какво се предлага, и да намери това, което търси, без да губи време", каза Моника Григорова. По думите й намиращият се наблизо мол "Парадайз" е с различна концепция – с огромно пространство и множество магазини за хора със свободно време. "Той е и огромен като площ, така че дори да искаме не можем да се конкурираме с него в това отношение", коментира тя."Park Center Sofia е търговският център с най-добра локация в София – в централен район, лесно достъпен с метро, от пешеходци и с автомобил, и едновременно с това в близост до един от най-големите и хубави паркове в града. Затова и ние от Revetas имаме дългосрочни планове за развитието му," съобщи Ерик

fasttext_language: bg


description: В ръководството на застрахователя влизат четирима нови мениджъри

title: Цветанка Крумова напуска "Армеец"

maintext:
Цветанка Крумова
© Цветелина Белутова
Рокадите в ръководството на "Армеец" продължават. След като през ноември управлението на застрахователната компания напусна един от дългогодишните й директори – Румен Георгиев, сега с дружеството се разделя и друг мениджър с продължителен опит в екипа – Цветанка Крумова. Освобождаването й от поста на изпълнителен директор, който заема от 2006 г., вече е вписано в Търговския регистър. Там са отразени и новите попълнения в състава на управителния съвет, за които съобщиха и от самата компания.Начело на мениджърския екип застава Миролюб Иванов. Той ще може да представлява дружеството самостоятелно или заедно с всеки един от останалите изпълнителни директори. На такива позиции са избрани Константин Велев, Диана Манева и Вася Кокинова, които стават и членове на управителния съвет. В ръководния орган остават още Галин Горчев, Александър Керезов и Валентин Димов.Новият топ мениджър Миролюб Иванов ще отговаря за дейността, свързана с финансовите отношения, вътрешния контрол и одита в "Армеец". Неговият кариерен път е тясно обвързан с холдинга "Химимпорт", част от който е и застрахователното дружество, като преминава през различни счетоводни позиции в него, както и през разнообразни ръководни постове в свързани с холдинга компании, сред които "Омега финанс", "Балкан Хемус груп", "Българска корабна компания", "Зърнени храни България", "Проучване на добив на нефт и газ", "ЦКБ-Сила", "Национална стокова борса" и др.Константин Велев има над 19 години професионален опит на българския застрахователен пазар както от страна на регулаторите (в бившата Дирекция за застрахователен надзор), така и от страната на бизнеса. През 2000 г. става изпълнителен директор на застрахователя "Орел", придобит през 2006 г. от италианската Generali. След това е изпълнителен директор и член на управителния съвет на "Дженерали застраховане", "Дженерали животозастраховане" и "Дженерали България холдинг", а от 2008 г. до май 2016 г. е изпълнителен директор на презастрахователя в групата – "Джи Пи презастраховане". В "Армеец" неговият ресор ще бъде автомобилното застраховане.Дейността, свързана с останалите класове застраховки, плюс презастраховането ще бъде поверена на Диана Манева, която също е бивш мениджър от "Орел" и "Дженерали". Тя също има над 19 години опит в областта на застраховането на българския пазар, като освен това е и член е на управителния съвет на специализираната организация на Съвет на жените в бизнеса в България.Четвъртият нов изпълнителен директор на "Армеец" – Вася Кокинова, ще поеме дейностите, свързани с правното обслужване на застрахователната, презастрахователната и ликвидационната дейност в компанията. Тя е юрист по образование и в професионалния си път е участвала в проекти по създаване на застрахователни компании. Работила е в бившата застрахователна компания "София инс", а от 2001 г. е юрисконсулт в "Армеец", като през 2003 г. поема ръководството на правна дирекция в дружеството като главен юрисконсулт. От 2012 г. работи и като адвокат в сферата на застрахователното и търговското право, съобщават още от компанията.


description: Данните за запасите на частния сектор в САЩ изненадаха анализаторите. Експертите прогнозираха средно 2.8 млн. барела ръст за миналата седмица, но...

title: Цената на петрола с лек ръст

maintext: Данните за запасите на частния сектор в САЩ изненадаха анализаторите. Експертите прогнозираха средно 2.8 млн. барела ръст за миналата седмица, но статистиката отчете 600 хил. барела понижение. Цената на WTI отчита покачване с четвърт процент до 43.69 долара, двуседмично дъно. Сортът Брент поскъпва с 0.39%, като барел се търгува на 46.04 долара.Цената на златото се понижава с 0.28% до 1322.45 долара за тройунция, а среброто губи половин процент, оставайки под 19 долара. Двата метала също остават близо до двуседмично дъно.Информацията е актуална към 10:40ч.


description: Нови концепции за дистанционно управление на инжектирани в тялото роботи чертаят бъдещето на приемането на лекарства

title: Нанобръмбари в главата

maintext:
[Shutterstock]
Темата накратко
- Биотех секторът се развива с такава скорост, че управлението на емоции, заболявания и процеси в тялото от нанороботи все повече се излиза от сферата на фикцията. - Израелски учени са на път да намерят начин как мозъкът сам да дозира лекарствата си чрез инжектирани в тялото микроджаджи. - В Канада са открили как с магнитно поле да контролират пътя в тялото на бактерия с железни микроелементи, убиваща ракови клетки. - Двете публикувани неотдавна изследвания хвърлят светлина върху значението на нанотехнологиите за модерната медицина и борбата с болести и състояния, за които до момента няма нито съвсем ясни причини, нито напълно ефективни лечения.
Откритието на учените в Израел може да бъде революция в лекуването на психически състояния като депресия или шизофрения.
Екипите на три канадски университета разработват компютърно навигирани бактерии нанороботи, които могат да променят онкологичното лечение.
Най-големият потенциал на технологията е да предложи лечение там, където традиционната медицина буксува - при психичните заболявания или състояния, чието лечение уврежда точно толкова тъкани, колкото и поправя. Екипът на Bar Ilan University смята, че нанороботите биха имали особено голямо значение при състояния като шизофрения, синдрома на дефицит на вниманието и хиперактивност (ADHD) и дори депресия. Почти по същото време няколко канадски института също обявиха, че са открили нов начин да транспортират вещества в тялото
чрез наноботове
, с което ще направят лечението на рак по-щадящо.
Традиционните начини за приемане на медикаменти чрез директно инжектиране или вземане на хапчета имат сериозни практически недостатъци. Един от тях е например невъзможността да се спре действието или разпространението на веществото, след като то веднъж е влязло в кръвообрашението. В последното си изследване обаче екипи от израелските Interdisciplinary Centre и Bar Ilan University, изглежда, намират решение за този проблем, като конструират наноробот, отпускащ определена доза медикамент, който може да се включва и изключва при някакви обстоятелства.
В опитите на Interdisciplinary Centre и Bar Ilan University електромагнитната енергия достига до хлебарката чрез телена намотка, увита около насекомото. В другия край на жицата е оборудване за електроенцефалограма (ЕЕГ), носено от доброволец. В системата има включен и алгоритъм, който пуска определен сигнал по жицата, щом мозъкът на човека достигне определени нива на активност.
С други думи, експериментът на израелските институти може и да е доказателство за концепцията на много ранен етап, но поставя основите на нов вид "доставка" на лекарства в организма. Според изследователите технологията има най-голям потенциал при лечението на психически състояния. Особено ако се разработи алгоритъм, който не реагира просто на мозъчната активност, а на определен тип сигнали - настроение, чувства и т.н.
Така препаратът се дава на пациента само в строго определени моменти и точно в дозата, която мозъкът индикира, че е нужна.
С компас срещу рак
Изследователите са разработили нанороботи, които могат сами да навигират в кръвообращението, достигайки прецизно до раковите клетки. По този начин лекарството се инжектира на правилното място, като застрашава минимално други органи и тъкани. Откритието е важно, защото има потенциал да намали вредното влияние например на химиотерапията.
Тъкмо това е и важното откритие на канадските университети, които изпитват разработката си върху мишки с 55% доказана точност до момента. Отговорът идва с компас от синтезирана магнитна нановерига.
MC-1 право в целта.
"Това иновативно приложение на нанотехнологиите може да постави основите на новите средства за контролирано придвижване на вещества в тялото", обяснява проф. Силван Мартел от Polytechnique Montréal. "Тези резултати са нов начин за терапия на пациенти с
трудни за лечение
ракови заболявания, ако подходът се одобри за клинични тестове", коментира Никол Бушеман от онкологичния институт към McGill University.
И докато нанороботиката за медицински цели е още в детската си фаза, технологичните компании усилено мислят начини да навлязат в "умните" лечения. Д-р Линда Рийд от американската неправителствена здравна организация Atlantic Health System смята, че интернет на нещата (IoT) разкрива огромен потенциал - да следи в реално време пациенти и апаратура. "Представете си, че имате в тялото си сензор, който засича повишена кръвна захар, алармира лекаря ви и той сигнализира на малка кутийка да освободи определена доза инсулин", дава пример тя. Макар че последното е повече притеснително, отколкото напредничаво, изглежда, времето му все повече приближава. Особено в контекста на прехласването по бързи 5G мрежи, които могат да поддържат подобни системи.
За разлика от медицинския IoT останалите две концепции за нанороботите все още са твърде млади, за да успеят да съберат критики и да завихрят етични и концептуални спорове около себе си. Сама по себе си темата за инжектиране на микророботи, чипове или манипулирана ДНК, какъвто е случаят с метода CRISPR например, винаги е предизвиквала повече страх, отколкото вълнение от революционни за медицината открития. Едва ли и тези два проекта ще се отклонят от правилото. Ясно е само, че каквито и обществени реакции да предизвикат, медицината така или иначе се е запътила към своята наноробоера.
Батерии за вътрешна употреба
Концепциите за обитаващи човешки организъм полезни миниатюрни роботи са много и все впечатляващи. Едновременно с това водят обаче със себе си и практически пречки, като например сигурност, надеждност, захранване и т.н. Едно от основните притеснения е токсичността на материалите, от които са направени различните сензори. Основните притеснения идват от батериите, които трябва да захранват роботите, и отровните им съставни части. Но, изглежда, и това ще се промени. Учени от Carnegie Mellon представиха своя проект за "ядлива" батерия с размер на малко хапче, която може да захрани останалите гравитиращи в тялото джаджи. Тайната за чистота на батерията на проф. Кристофър Бетингър се състои в материала - меланин - кожният пигмент, който предпазва тялото от UV лъчения. Проектът на Бетингър се съфинансира от американската агенция за военни проучвания DARPA, а ученият се надява да може да представи конкретен напредък на разработката си до края на годината.
Предстои ви интервю за работа, притеснявате се, ръцете ви се потят, мускулчето под лявото ви око потреперва. Представете си, че само с една мисъл можете да накарате сценичната треска да се изпари или пък има начин мозъкът ви да е засякъл признаците на притеснението и да ги е потушил, преди симптомите да се появят. Подобен подход е в основата на откритието, което израелският Bar Ilan University публикува неотдавна. Концепцията, която все още е в доста първоначална фаза, би позволила на мозъка сам да управлява инжектирани в тялото нанороботи, с които да се лекува.Разработката е позната под името "ДНК оригами" - наноробот от ДНК, нагънат така, че лекарството да може да бъде "вплетено" в структурата му. Миниатюрната робогенетична джаджа има и клапа, която се контролира от електромагнитна енергия - отваря се и се затваря, за да освободи вещество в заобикалящата го среда. В случая на публикуваното миналата седмица в журнала Public Library of Science (PLOS) проучване тази среда е индийска хлебарка. А в основата на опита е да се провери дали мозъчните вълни могат да контролират дистанционно обект в живо тяло.Макар и да е абстрактен и неразбираем на пръв поглед, опитът всъщност протича така: доброволецът с ЕЕГ шапка решава задачи, като компютър отчита мозъчната му активност - както при сложен мисловен процес, така и в покой. В тялото на хлебарката има инжектирани ДНК нанороботи с микроскопични части железен оксид в структурата си, които реагират на електромагнитните сигнали. Алгоритъмът е програмиран да изпраща сигнал по намотката всеки път, когато се достигне високо ниво на активност и да освобождава доза лекарство, докато трае това ниво на мозъчната дейност.Ако се приложи в реално лечение, например нанороботът в тялото ви би могъл да отдели съответното лекарство при първите индикации на шизофрениден пристъп и да затвори клапата, когато състоянието се нормализира.Представете си отново ситуацията с интервюто и как, ако един ден заработи тази концепция, тялото ви би могло само да "реши" да ви предпази от нежелани реакции.Нанотехнологиите, които в повечето случаи все още изглеждат и звучат като научнофантастичен филм, са на път да намерят решение и на казуси, за които медицината още няма оптимални лечения. Пример за това е ракът и публикувани наскоро изследвания на екипи от канадските университети Polytechnique Montréal, Université de Montréal и McGill University.Нанороботите всъщност представляват щам на магнетококова бактерия, позната в научните среди като MC-1, като всяка от клетките е "оборудвана" с магнитни кристали железен оксид. Принципът на действие на тази бактерия е обект на изследвания от дълго време и не е нещо ново: щамът открива най-тежко засегнатите клетки, бедните на кислород зони и инжектира лекарство точно в тях. Макар ефективността на MC-1 да е доказана, проправянето на най-прекия път до болната тъкан сред червените кръвни телца до скоро беше нерешено уравнение.Нановерсията на MC-1 разчита на две естествени системи, за да навигира - верига магнитни наночастици и сензор, замерващ нивата на кислород. Магнитната верига позволява на бактерията да се движи в правилната посока към компютърно контролирано магнитно поле. А тъй като раковите клетки консумират кислород, сензорът водиАнализ на MarketResearch.com изчислява, че пазарът за медицински IoT продукти ще нарасне до 117 млрд. долара до 2020 г., което означава, че най-вероятно прогнозите за свързаните с облака сензори в тялото ще се сбъднат.


description: Проектът има амбициите да свърже мрежите на Централна и Югоизточна Европа

title: Румъния договори грант от 179 млн. евро за "Вертикалния газов коридор"

maintext:
Енергийните министри на страните от региона са се ангажирали с бързото завършване на още четири приоритетни проекта
© KAROLY ARVAI
Поредната стъпка за осигуряването на разнообразни доставки на газ в Европа беше постигната. В края на миналата седмица в Будапеща беше подписано споразумение за изграждането на румънската част от "Вертикалния газов коридор", който трябва да свърже газовите системи на Гърция, България, Румъния, Унгария и Австрия. Това се случи в рамките на среща та на Групата на високо равнище за газова междусистемна свързаност в Централна и Югоизточна Европа.
По време на срещата ЕК одобри отпускането на 179 млн. евро за изграждането на газопроводната част на румънска територия, която ще е с дължина около 550 км
и три компресорни станции. Грантът се осигурява по линия на финансовия механизъм за свързване на Европа, като проектът е един от тези, определени като общ интерес. Другите проекти, които също чакат финансиране по този механизъм, са словашкият Eastring и газовият хъб "Балкан".
Проектът за "Вертикален газов коридор" е с най-малък капацитет от изброените, тъй като идеята е по него да бъдат пренасяни 4.4 млрд. куб. метра годишно към Унгария и 1.5 млрд. куб. метра в посока България. Крайният срок за изграждането на новата мрежа е 2019 г., а общата стойност на проекта е 560 млн. евро. На практика "Вертикалният газов коридор" ще използва интерконекторните връзки между страните, по които се работи, както и националните газови мрежи.
Идеята е по този начин газовите мрежи на Източна и на Централна Европа да бъдат свързани, което ще даде възможност за доставки на газ от залежите в Каспийския регион и Черно море, които все още са в процес на разработка.
Още газови споразумения
Газовите оператори на България, Румъния, Гърция и Украйна са подписали споразумение за проучване на възможностите до 2019 г. Трансбалканската мрежа да се използва и в двете посоки. В момента този газопровод е резервиран единствено за руски газ, който тече в посока Украйна, Румъния и България, откъдето се разклонява за Турция, Гърция и Македония.
По време на срещата енергийните министри на страните от региона са се ангажирали с бързото завършване на още четири приоритетни проекта. Това са терминалът за втечнен газ в Хърватия и свързването му с газовата инфраструктура на Унгария, междусистемната връзка България - Гърция и връзката България - Сърбия. От българска страна на срещата присъства заместник-министърът на енергетиката Жечо Станков.


description: Британският журналист Хамиш Макрий за бъдещето на медиите и комуникациите

title: Бъдеще на хартия

maintext:
Хамиш Макрий е визионер и футуролог, доказал във времето, че прогнозите му обикновено се сбъдват. Един от най-уважаваните бизнес и финансови редактори, той работи като коментатор за английския вестник The Independent. През 2006 г. взима награда за най-добър бизнес и икономически журналист във Великобритания. П реподава в Lancaster University и е член на борда на директорите на Royal Economic Society.
Последните му анализи са посветени на трансформациите в световната икономика, промените в икономическата мощ на Азия, както и на темата как технологиите си взаимодействат с хората и какви са предимствата от това.
Пред Light
Хамиш Макрий какво е бъдещето на медиите и комуникациите. На тази тема ще е и лекцията му по време на ФАРА 2016. С едемнадесетото издание на фестивала на Българската асоциация на комуникационните агенции (БАКА) ще се проведе в Пловдив от 14 до 17 септември.
Какво е бъдещето на медиите и в частност на тези с фокус върху икономиката?
Хората ще продължат да търсят балансирани новини и умни коментари и колкото по-сложен става светът, толкова повече ще ги искат. Така че дългосрочното бъдеще на медиите е подсигурено. Финансите и икономиката също ще стават все по-важни, следователно и нуждата от тях ще расте. Задачата на медиите ще бъде да се обясни какво е важно и какво не, както и какво знаем със сигурност и какво – няма как.
А какво ще се случи с печатните медии?
Печатът все още има значение, но цената, на която се предлага, трябва да е правилната. Открихме, че като направихме London Evening Standard (лондонският следобеден вестник) безплатен, всъщност превърнахме един губещ вестник в печеливш, с тираж от 900 000 броя и два милиона читатели. Създадохме и нов, малък като обем, но евтин вестник - "i", с тираж от 300 000. Но ежедневните и седмичните издания на The Independent бяха спрени. В сравнение с времето преди пет години медийната ни група е увеличила двойно броят на изданията си. Що се отнася до списанията, мисля, че бих ги посъветвал да издават и двете версии едновременно – печатна и онлайн, и да оставят читателите да преценят коя да ползват.
Как появилият се наскоро икономически спад в Китай ще има влияние върху медиите?
Не знаем какво ще се случи в Китай. Това, което знаем, е, че до десет години страната най-вероятно ще се превърне в най-голямата икономика. Както и че ще има по-голямо влияние върху онлайн медиите. Нашата задача е да сме честни в медийното отразяване на голямото историческо ребалансиране на силите.
Как влияе
Brexit
на медиите в Европейския съюз?
Мисля, че все още няма структурно влияние. Това е една огромна нова история и имам чувството, че медиите все още не са я отразили изцяло и достатъчно добре. Бих искал да ги видя да направят репортаж за общото между европейците и за връзките между тях вместо за разликите и разделенията.
Вие самият как се информирате? Какво четете и слушате?
Чета Economist и Financial Times – на хартия, гледам сайтовете на Daily Mail, Telegraph, Bloomberg и понякога New York Times. Не гледам телевизия, дори нямаме вкъщи, но трябва да слушам радио BBC. И, разбира се, преглеждам и други източници на информация онлайн.
Кога беше последният път, когато прекарахте цял ден без телефон или интернет?
Преди пет години, когато плавах през Северно море с малка платноходка. Тъжно е да го призная, но въобще не ми харесваше да нямам връзка с интернет.
Може ли писането за икономика да е и интересно, и образователно едновременно?
Мисля, че трябва да е. Това е най-голямото предизвикателство, което аз приемам с удоволствие. Разбира се, темата може да е сложна, но мисля, че читателите улавят много добре кога авторът не разбира материята и я усложнява излишно.
Преди два дни си купих книга от Amazon с биткойни през сайт, който играе ролята на посредник. С доставката от САЩ цената беше по-евтина, отколкото ако я бях купила директно с долари от сайта на Amazon. Какво е бъдещето на криптовалутата?
Лично аз смятам, че криптовалутата ще покаже, че е в задънена улица. Технологията й е нещо невероятно, но както с всяка валута трябва да се знае каква е гаранцията зад нея. Което при обикновените валути е силата на данъците на страната, която печата валутата. Американските данъкоплатци са зад долара, европейските данъкоплатци – зад еврото. Възможно е технологиите да направят бартера много по-ефикасен, но хората винаги ще се доверяват на златото. Не очаквам обикновените валути да са с нас още дълго време.
Какво означава да си футурист? Какви методи използвате, за да предсказвате бъдещето?
Всеки е футурист. Нали всички се интересуваме и имаме идеи как ще се развие обществото. Всичко, което трябва да направя, е да сложа идеите в една подредена рамка. И историята ни помага да я създадем.
Например, ако хората бяха погледнали историята на икономиката вместо математическите модели, щяха да имат по-голям шанс да предвидят банковия срив от 2007-2008 г. Да, аз предвидих, че ще има спад в икономиката, но не успях да предположа размера.
Колкото до методите, бих добавил, че е много важно разбирането как технологията си взаимодейства с надеждите и желанията на хората. Например колата даде лична независимост и подвижност на обикновените хора и това е нещо, за което те мечтаеха. То промени света. Сега мобилните комуникации правят същото. Нетърпеливи сме да узнаем какво се случва и да си комуникираме с другите, където и да са те.
Зависят ли вече вестниците и списанията напълно от социалните медии?
Ние създаваме съдържанието. Как хората достигат до него е техен избор. Ако искат да получават материалите и идеите ни чрез Facebook, тогава Facebook играе ролята на разпространител и продавач. Той е посредникът, какъвто е и продавачът на вестници на улицата. И трябва да приемем това.
Има ли бъдеще в аналитичната журналистика или всичко трябва да е бързо и кратко, за да не изпадне от състезанието?
Благодаря ви за въпроса! Притеснително е, защото, ако хората четат на екран и по-точно на малък екран, съдържанието трябва да е кратко. Колкото по-малък е текстът, толкова по-голяма е опасността анализът да стане суров и може би, изопачен. Посредникът компресира съобщението. Но хората искат анализи, искат да разберат сложността и нюансите на света. Затова, да, сигурен съм, че има бъдеще за аналитичната журналистика, но ще трябва да сме изобретателни и да намерим начин да предадем сложни идеи – може би като използваме богатството и непосредствеността на мобилните комуникации, за да насочваме хората към дълги и по-задълбочени анализи, които те да прочетат по-късно, ако искат, и на спокойствие.


description: Фондът KJK придоби 60% от пловдивския производител "Лидер - 96" с инвестиция от 7 млн. евро

title: Велосипеди от Рогош към Финландия

maintext:
"Лидер - 96" има нова фабрика, която произвежда велосипеди само от среден и висок клас.
© Георги Кожухаров
Темата накратко
– През увеличение на капитала финландският фонд KJK Capital вече притежава контрол над един от най-бързо растящите производители на колелета в страната.
– Всички предприятия в сектора са основани от местни предприемачи. Сделката за "Лидер - 96" е дебют на чужд инвеститор в сектора.
– След пускането в експлоатация на новата фабрика в Рогош през февруари в компанията вече работят над 600 души, а целта е да се запълни капацитетът от 400 хил. бройки годишно.
177 млн. лв. е износът на велосипеди за първата година на 2016 г. Това е ръст от 12%.
–
Другите български производители
Големите играчи във велоиндустрията в България са монтанската "Крос", пловдивските "Макском" и "Лидер - 96", "Спринтер", "Веломания" и "Балканвело". Освен през основното си дружество, чиито продажби за 2015 г. са близо 120 млн. лв. (виж таблицата), лидерът в сектора "Крос" работи и през още две компании – "Спринтер" и "Крос-Видин". Техният общ оборот за миналата година е над 22 млн. лв. Водещият производител в Пловдив – "Макском" с приходи от 85 млн. лв., също е разделил бизнеса си в няколко дружества – свързани с групата са компаниите "Макстек" и "Велотек". Техните обороти за 2015 г. са от порядъка на 10-11 млн. лв. Толкова е и размерът на бизнеса на софийската "Веломания", която произвежда колелетата с марката DRAG и която има план за инвестиция в завод в Азербайджан. В групата на "Лидер - 96" влиза и дружеството "Спийд - 96", в което е изнесено производството на джанти за велосипедите. Неговите приходи за миналата година са над 9 млн. лв.
Над 40% ръст на бизнеса през последните две години е число, с което всяка компания с 20-годишна история би се гордяла. А пловдивският производител на велосипеди "Лидер - 96" вече гледа амбициозно към трета поредна година с подобно увеличение. Планът изглежда осъществим – през февруари компанията отвори новата си фабрика, с която удвои капацитета си и вече може да произвежда по над 500 хил. колелета годишно, а основните европейски пазари се радват на растящ интерес към придвижването на две гуми.Компанията от дни има и нов двигател – в дружеството влезе финансов инвеститор, който вля в бизнеса 7 млн. евро. Срещу вложението си финландският фонд KJK Capital придобива 60% от акциите на "Лидер - 96" чрез увеличение на капитала. Другите дялове остават собственост на създателите на компанията – Петър Куршумов и Георги Златанов, както и на сина му Димитър Златанов, който от няколко години е основната движеща сила зад бизнеса.Сделката става в един силен и развил се през последните години в страната секторпроизводството на велосипеди. В малко индустриални ниши България се подрежда в лидерското чело и браншът е по-скоро изключение с петото си място в Европа. Общият знаменател е, че всички предприятия са изградени от нулата от местни предприемачи. А сделката за "Лидер - 96" е първата, в която влиза чужд инвеститор. Придобиването става на фона на слаба година, в която малко световни купувачи избраха българска фирма за вложенията си.Детайли по преговорите не бяха дадени от страните по сделката. Щом влиза финансов инвеститор обаче, очакванията са през следващите години компанията да расте, включително и с придобивки в региона, а в хоризонт от 5-7 години порасналото дружество да се продаде на голям производител от сектора.Към инвестицията се добавя и нов ресурс от "Сосиете женерал Експресбанк" от 9 млн. евро. Част от средствата вероятно са за рефинансиране на кредита от 2015 г., с който се разшири производството. Останалата сума обаче ще може да бъде насочена към бъдещ растеж. А потенциал за такъв определено има – доказва го и фактът, че България е сред водещите страни по производство на велосипеди в Европа. По данни на европейската браншова организация CONEBI (Confederation of the European Bicycle Industry) към 2015 г. страната е пета след Италия, Германия, Португалия и Полша.През миналата година в Европа са били произведени над 13 млн. броя велосипеди. От тях около 940 хил. броя (при 950 хил. през 2014 г.) са излезли от фабрики в България, а около една четвърт от тях са от поточната линия на "Лидер - 96" в пловдивското село Рогош. Със заработването на новата фабрика, която произвежда велосипеди само от среден и висок клас, компанията ще опита още тази година да увеличи този резултат до над 300 хил. бройки, а в бъдеще да надхвърли и 400 хил. В огромната си част произведените в България велосипеди се продават извън страната - през 2015 г. на местния пазар са пласирани едва 62 хил. колелета. В парично изражение това са 7 млн. евро, показват данните на CONEBI.Основните пазари, за които заминават българските велосипеди, са в западноевропейските страни като Германия, Холандия, Белгия, скандинавските държави. През последните години там все по-популярни стават т.нар. електрически велосипеди и това е пазарната ниша, в която и българските производители също работят вече от години. "Лидер - 96" не е изключение – пловдивското дружество произвежда такива модели още от 2011 г. и е начело на местния пазар по този показател според данни от самата компания. А това дава доза увереност в бъдещия ръст на бизнеса, тъй като очакванията са именно този сегмент да движи сектора в глобален мащаб в следващите години. В анализа си за периода 2016-2021 г. от компанията за стратегически консултации и пазарни изследвания Lucintel прогнозират, че пред следващите пет години световната велоиндустрия ще расте средно с по 2.4%, а търсенето на електрически велосипеди ще достигне пиковите си стойности именно в този период.Извън тях пловдивската компания, която преди години започва производството си с колелета в ниския ценови сегмент, сега се опитва постепенно да се преориентира към средния и по-висок клас. Подобно на останалите играчи на местния пазар основната част от изработваните от "Лидер - 96" велосипеди не са под собствен бранд. Дружеството обаче има и собствени марки – едноименната Leader и Oryx, която е по-високият клас.Както подсказва името на компанията, началото й е поставено през 1996 г. от Петър Куршумов, Георги Златанов и (вероятно съпругата му) Ирина Златанова. В началото компанията е търговска и внася колелетата, но в началото на века започва да сглобява продукта.През ноември 2009 г. нейният дял е прехвърлен на сина Димитър Златанов. Някъде по това време тогава около 25-годишният младеж поема и оперативното управление на бизнеса, след като е завършил италианския бизнес университет "Бокони". Под негово ръководство дружеството започва бързо да расте и от 13 млн. лв. през 2010 г. приходите скачат до 63.5 млн. лв. за 2015 г. Само през последната година отчетеният ръст е с 43%. Печалбата пък се удвоява – до 3.8 млн. лв. Със сходни темпове нарастват и заетите в производството – в края на миналата година те са 345 души, при 201 към 2014 г., а сега, след пускането в експлоатация на новата фабрика през февруари, в компанията вече работят над 600 души.Бизнесът с колелета в Европа расте най-вече заради митата върху азиатските продукти. Затова се отваря и нишата със сглобяването на континента, в която намират място българските производители. И при тях, и при конкурентите им основните части са от Китай. При "Лидер - 96" например някои от частите се произвеждат от тях. Цената на труда тук пък прави българските велосипеди по-конкурентни на тези от Западна Европа.По принцип в едно колело около 60% от частите са китайски. Повече от това е недопустимо заради специално антидъмпингово споразумение на ЕС. Общността въведе защитни мита, след прилагането на които е съвсем нерентабилно да се внесе готово китайско колело. Така велосипедопроизводството в България поне засега е под един вид протекция. Което пък разрешава на този бизнес свободно да планира, инвестира, расте и да създава заетост.Финландската компания KJK Capital предлага финансови услуги, управление на активи и фонд мениджмънт. Дейността й е ориентирана предимно към клиенти пенсионни и застрахователни дружества от скандинавските страни. Управлява активи за 450 млн. евро. Последните й два фонда са насочени основно към инвестиции на Балканите . В България KJK вече има миноритарни дялови участия в "Софарма", "ЧЕЗ Разпределение" и "Еврохолд България", а в началото на 2016 г. влезе и в първата си стратегическа инвестиция в страната - заедно с Empower Capital те придобиха по 42.5% в двете най-големи местни фасилити мениджмънт компании, които бяха обединени в ново дружество "Мундус сървисиз".С влизането на новия инвеститор "Лидер - 96" ще може да почерпи и външен опит за управлението на порасналия бизнес, което от своя страна да помогне на дружеството да продължи да расте. Традиционно фондовете помагат и като финансират растеж чрез покупка на конкурентни дружество или портфейл от марки.


description: Международният консултант по качество на одита прогнозира, че вредите от въвеждането на задължителна ротация и съвместни одити ще се усетят след 10-15 години

title: Джим Силф: Одит реформата не решава основния проблем в сектора

maintext:
© Капитал
Джим Силф (Jim Sylph) е консултант по контрол на качеството на одита в Russell Bedford International (RBI). Преди това е бил изпълнителен директор в областта на професионалните стандарти и външните отношения в Международната федерация на счетоводителите (IFAC) в Ню Йорк. Световно признат експерт е по въпроси, свързани със защита на публичния интерес при моделиране на надзорни механизми и стандарти в одиторската и счетоводната професия. Има принос в усъвършенстването на международния етичен кодекс в тази област.
Финансовият одит е начин да се засекат измамни практики в бизнеса, които ограбват данъкоплатците, затова контролът върху работата на одиторите е грижа на държавата. Засега суверенът не е особено успешен в тази си функция и това се видя особено добре при фалита на КТБ: ако имаше адекватен контрол, проблемите в банката можеха да се засекат години по-рано, още повече след като се разбра, че регулаторите са разполагали с тревожни информация от надзорни инспекции, незнайно защо останала затворена за консумация само в БНБ. Одиторите пък, заверявали неверните отчети, можеха да се разделят с кариерата си, но вместо това се отърваха с леки глоби и продължават да заверяват отчети. Ето защо, когато се заговори за одитна реформа в българското законодателство, очакванията бяха, че сполетялото ни зло може да се окаже за добро и че на базата на току-проблесналите несъвършенства, нормативната база лесно ще се ремонтира в правилната посока. Надеждите за промяна към по-добро обаче рухнаха при първото четене на проекта за Закон за независимия финасов одит от депутатите, а след второто му гледане в ресорната парламентарна комисия са окончателно погребани. Причината е, че покрай щампата "така иска от нас Европа" с подкрепа на управляващите от ГЕРБ се вкарват текстове, които са опасни за одиторската дейност: вместо да се поеме курс към създаването на експертен регулатор, който да е способен сам да засича измамите, да се справя ефективно с нарушителите и да стимулира здравословната конкуренция между одиторските практики, се върви към изграждането на мегаструктура за всяване на страх - сред бизнеса, защото ще получи достъп до чувствителна за него информация; сред одиторите, защото може да съсипе фирмите им и да посегне на личното им имущество; за обществото, защото попадне ли в неподходящи ръце, оръжието, което се изгражда чрез Комисията за публичен надзор над регистрираните одитори, може да доведе до същите пагубни ефекти, каквито имаше председателството на Стоян Мавродиев в КФН.Ротация на одиторите на предприятия от публичен интерес (банки, застрахователи, пенсионни фондове, енергийни дружества и борсови компании) на всеки 7 години, с опция за удължаване на договора с 4 години, ако към проверката се присъедини още един одитор за съвместна инспекция. Това е една от едрите промени, които предстои да бъдат гласувани окончателно от депутатите през следващите дни. Прекият ефект от това ще е, че освен компаниите от голямата четворка (Deloitte, EY, Pwc, KPMG) в този бизнес ще могат да влязат някои одиторски практики от втория ешелон (например HLB, BDO, Grand Thornton), което поражда подозрения в надделяване на лобистки интереси. Друго следствие е неминуемото поскъпване на одита за клиентите и повишаването на риска от грешки. Въвежда се и санкция за нарушение на одитор в размер на 10% от общите му годишни приходи, без значение че по-голямата част от тях може да идват от предоставяни данъчни и правни консултации, а не от одитна работа. Ще има опция за още по-всеобхватни инспекции на одиторски практики от страна на държавната комисия, без значение че тя не разполага с кадровия ресурс. Издейства й се и правото да изисква информация и справки от одиторите, бизнеса и дори одитните комитети по предприятията, а при отказ ще може да глобява. При такова ненужно нагърбване със задачи, които би могло да се възложат на професионалната организация на одиторите, държавната комисия няма да може да специализира в създаването на звена, компетентни в котрол на качеството на одита в банки, застрахователи и пенсионни фондове, където са концентрирани милиарди. Няма как инспекторите й да надградят експертизата си чрез натрупване на одиторски опит. И това е повод за девалвация на очакванията, че одитната реформа ще произведе търсения от обществото резултат.От дебатите в комисията по бюджет и финанси, които продължиха и тази седмица, стана ясно, че ГЕРБ, в лицето на председателя й Менда Стоянова, твърдо подкрепя промените в този им вид и успява да спечели на своя страна и представителите на други партии. Почти никоя от забележките на представителите на гилдията в лицето на Института на дипломираните експерт счетоводители (ИДЕС) не успя да повлияе върху първоначалния вариант на регулацията, а в официална позиция Комисията за публичен надзор над регистрираните одитори опита да омаловажи усилията им с аргумента, че предстоят избори в ръководството на ИДЕС и някой може би търси конфронтацията, за да натрупа дивиденти. От КПНРО обаче пропускат да уточнят, че и при тях изтичан мандати, например този на председателя Ваня Донева, която преди да оглави комисията през 2012 г. бе депутат от редиците на ГЕРБ, член на същата комисия по бюджет и финанси.На последното разглеждане на проекта в ресорната парламентарна комисия Донева обяви, че е консултирала промените с външни експерти и че ще публикува становищата им на сайта на КПНРО. Подобно независимо експертно мнение около ключовите промени в одита не само в България, но и на ниво Европейски съюз, потърси и "Капитал". В търсене на капацитет, чието мнение е с тежест за професионалистите от бранша, стигнахме до Джим Силф, който е световно име в счетоводството, одита и контрола. Според него ротацията на одиторите, съвместните проверки и овластяването със свръхправа на регулаторите, които биха могли да се управляват от политически назначения, създава опасности, но ефектите от това ще се проявят едва след 10 - 15 години.Ясно е, че регулаторите по света намират ротацията за добро нещо. Аз не съм убеден в това, но не смятам, че можем да преборим това схващане и ротацията ще стане задължителна.Ако си представите едно голямо предприятие от публичен интерес, в първата година, през която в него влиза одитор, той не е съвсем наясно какво точно прави. За нов, голям международен клиент опознаването отнема няколко години. Много академични доказателства в тази насока са натрупвани през последните 50 години и показват, че повечето измами, които са били пропуснати от одиторите, са били извършени в първите една-две години от назначаването на нов одитор. Ето защо задължителната ротация ми изглежда като потенциална опасност за повече измами.Не съм сигурен колко години е най-правилното. Смятам, че ротация на седем години е може би добре; 10 години може би не постига онова, което регулаторите искат, а пет години поставя твърде много натиск върху клиента.Големият, международен проблем, който имаме, е, че различни държави регламентират ротация на различен период. Представете си българска компания, която има дъщерни дружества в Германия и Холандия. За нея одиторската ротация ще създаде значителна трудност, тъй като законът в България може да е различен от този в другите две страни. Причината да няма един и същ срок на ротация в Европейския съюз е, и това е официално признато, че не може да постигне съгласие между всичките 28 страни членки. Така е дадена възможност на всяка държава да избере сама броя на годините.Според мен това ще създаде истинска бъркотия. А и реалността за големите предприятия от публичен интерес и тези, които развиват международен бизнес, е такава, че изборът им на одитор е сведен до не повече от шест компании.Те са много, много опасни. Опитът в почти всички държави по света, където е имало съвместни одити, са, че разходите за клиентите се покачват, разходите на одиторите се увеличават, срокът за проверката се удължава и рискът нещо да бъде пропуснато между одитор 1 и одитор 2 е много висок. Толкова висок, че одиторските компании не се доверяват напълно една на друга и в повечето случаи едната ре-одитира работата на другата. Просто не могат да рискуват да допуснат да си сложат името под одитния доклад, когато половината работа е направена от друга фирма, на която се няма напълно доверие. Не защото има измама, а защото не познават компетентността и опита на служителите им.Единствената страна, в която това работи, е Франция и отчасти Италия. Който и да ви говори, че това се прави, за да се подобри качеството на одита, обективностите са такива, че усилието се прави, за да се увеличи пазарният дял на някои местни одитори и така да се даде допълнителен избор на предприятията извън представителите на голямата четворка. Сега Mazars във Франция определено са по-големи, но не международно, опитват се да станат, но все още не са.Да си международна одиторска компания, която влиза в предприятия от публичен интерес, изисква толкова висока цена за развитие на мрежата, кадрите и софтуера, че ми е трудно да си представя да е по силите на някой извън голямата четворка.Аз самият съм привърженик на малките и средни по големина практики, но реалността е такава, че голямата четворка държи 80% от пазара и това няма да се промени. Бизнесът се нуждае от тях и не е случайно, че при съдебни дела претенциите към тях обикновено са високи, но не толкова, че да ги доведат до банкрут, защото светът трудно би оцелял, ако някой от голямата четворка фалира.Интересна концепция е поставянето на таван от 10%. Ако си представим дело, на което се разглежда измама, то съдът трябва да прецени каква е отговорността на мениджмънта на компанията, която е измамила, и каква на одитора й. Може да е много умна и сложна измама, конструирана така, че да остане скрита за одитора. В такъв случай да задължиш одитора да е отговорен за 100% от щетите изглежда нечестно. Ако щетата е 500 млн., те трудно могат да бъдат потърсени от мениджмънта, защото той може да е банкрутирал, да е напуснал страната, докато одиторската компания е тази, която остава. От друга страна, има измами, които носят загуби например за един милиард, и такива, които носят загуби за един милион. Ако има регламентирано ограничение, то и в двата случая глобата ще е да речем 50 млн., защото на толкова се равняват 10% от приходите но одиторската фирма.Не е правилно да се обвиняват одиторите за много внимателно структурирана мениджърска измама, която е била направена така, че да бъде скрита от одиторите, както и от всички останали.Има две важни стъпки, които могат да се предприемат. Първата е да се подобри квалификацията в одиторската професия. Това обаче не става, като се наложи 10% глоба на някого в първата година на одитния му ангажимент. Дългосрочната визия е тази, при която се съобщава, че се въвеждат нови стандарти, дава се време на професионалистите да свикнат с тях. Ако в първата година не успеят, се прави събеседване с тях, на което им се посочват грешките. На следващата вече, ако още не са се поправили, следват наказанията.Другата стъпка би могла да бъде изпълнена през одитните комитети. Мениджмънтът на компаниите би трябвало да има страх от одитния комитет, тъй като може да му търсят обяснения защо действа твърде агресивно или пък не спазва най-добрата счетоводна политика, например. Одиторът трябва да е малко изплашен от одитния комитет, защото може да искат сведения за това, което е открил в работата си. Един добре структуриран, независим одитен комитет е добра стъпка за подобряване на качеството на одитите.Не. Те трябва да са съвършено независими, да са част от корпоративното управление. Нещо като независими директори, които могат да задават правилните, смислени въпроси на мениджмънта и да разбират какво казва одиторът. Ако някой регулатор търси контрол над одитните комитети, то с това той изпраща грешно послание, сякаш той е този, който назначава одитните комитети на компаниите. Не знам някъде по света да го има това.Смятам, че това е доста често срещано сега, не само в Европейския съюз, но и в други страни, където се създават одитни регулатори и им се дават широки и силни права. Едно от нещата, които смятам, че помага за подобряване на качеството на одита, е комуникацията. Регулаторът трябва да споделя част от информацията, до която е достигнал, трябва да говори с пресата, да посочва проблемите и да докладва напредък в работата по тях. Липсата на комуникация не е от полза.В началото инспекторите нямаха всички онези способности, които им бяха необходими, за да направят качествена проверка, и затова, когато са създавани тези регулатори, много често проверките са възлагани на одиторски фирми или на пенсионирани партньори на одиторски компании. С годините регулаторите се стремят да привлекат експерти и това вероятно е правилно, защото когато правят проверки на дадена одиторска практика, на тях им е полезно да имат реален опит и да знаят как е структурирана фирмата, на какъв принцип получават възнагражденията си партньорите в нея. Ако като партньор в одитна компания моето възнаграждение идва наполовина от одиторска работа и наполовина от консултантските услуги, които продавам на одитирания клиент, това е лош модел. Защото моят фокус трябва да е да правя добър одит, а не да се стремя да продавам на клиента си допълнителни услуги. Това регулаторът няма как да го разбере, ако при проверката гледа само документи от извършените одити.Има дълъг списък на услуги, които по международните етични стандарти ти не можеш да предлагаш на публични предприятия, които одитираш. Те обикновено са достатъчно големи, за да разполагат с юристи и данъчни консултанти или най-малкото могат да потърсят такава услуга от специализирана кантора.Рискът при тях е същият, какъвто е за одиторите. Не може да виним регулатора за това, че извадката, върху която е инспектирал работата на някой одитор, не е показала проблем, особено ако за пръв път влиза там.Аз разбирам защо регулаторите искат да направят тези промени - те са фрустририани, че има проблеми с одита в много страни и че професията не прави това, което обществото очаква от нея. Като регулатор и политици са длъжни да направят някакви промени. Въпросът е дали това са правилните промени. Ние няма да разберем отговора в следващите 10 или 15 години. Едва когато изтече този срок, ще можем да кажем дали моделът помага по-добре да се засекат одитните грешки.Смятам, че повечето промени са направени с цел да се накара публиката да се чувства по-сигурна за качеството на финансовите отчети, но реалният проблем остава. И той е, че хората, които управляват компании, може да го правят честно и в интерес на акционерите, но малък брой го правят за лична изгода и облагодетелстване. Те нямат чувство за етика, когато крадат от клиентите, от данъците. Това са хората, които одиторите се опитват да хванат. Те стават все по-изкусни, както и одиторите. Това е едно вечно съревнование.Аз смятам, че след време ще съжаляваме за ротацията. Ако се замислите, аргументите за нея са, че от сто години една компания се одитира от една и съща компания и това създава близост. Но през тези години изпълнителният директор е сменян поне десет пъти, финансовият и главният счетоводител също. В одиторската компания разместванията стават на 6 - 7 години, така че различни хора поддържат връзката. В частния сектор е различно - една фирма може да бъде собственост на една фамилия в продължение на 50 години и през цялото това време изпълнителният директор да е един и същ. Но когато говорим за предприятия от публичен интерес или за международни бизнеси, е съвсем различно. Така че както и при всяка друга промяна в законодателството, и при тези политиците трябва да гледат дългосрочно, а не да решават на парче проблемите от днес.


description: Войната в Сирия и бежанците, конфликтите в Украйна и тероризмът са основните рискове пред националната сигурност на България през 2015 г., Проектът на министерството на образованието "Твоят час" на стойност 140 млн. лв. ще развива потенциала на учениците, Две лекарства за лечение на инфекции, които нямат друг аналог в България, вече няма да се продават в страната, Пчеларите ще получават по 7 лв. помощ на кошер

title: Вечерни новини: 1 септември

maintext:
Бившият македонски премиер Никола Груевски и останалите партии се договориха за нова дата за парламентарните избори - 11 декември.
© Marko Djurica
803.3
хил. лв. струва на България издръжката на бежанците през първите три месеца на 2016 г. Най-голям дял заемат разходите за охрана, както и за горива, вода и енергия.
В рамките на проекта ще се провеждат допълнителни часове за компенсиране на пропуските на деца със затруднения в усвояването на учебния материал. Дейностите трябва да достигнат до най-малко 320 хиляди деца от 1 до 12 клас във всичките близо 2500 училища в България. Проектът е финансиран по оперативната програма "Наука и образование за интелигентен растеж", съфинансирана от европейските структурни и инвестиционни фондове, и ще продължи 29 месеца. На година в училищата ще се вложат 58 млн. лв., като 46 млн. от тях ще са за възнаграждения. Следващата седмица ще заработи електронна платформа, в която за един месец ще се регистрират както училищата, така и всички физически и юридически лица, които искат да предлагат образователни услуги.
Фотограф: Цветелина Белутова
Фотограф: ГЕОРГИ КОЖУХАРОВ
The Wall Street Journal.
Ефкан Ала, министър на вътрешните работи на Турция, е подал оставка и е заменен от бившия министър на труда Сюлейман Сойлу. Това съобщи Reuters, цитирайки изявление на премиера Бинали Йълдъръм след срещата му с президента Реджеп Тайип Ердоган. Засега няма официален коментар за причините за оставката. Ала става най-високопоставеният служител, сменен в Анкара от опита за преврат на 15 юли насам. В дните след метежа под въпрос беше бъдещето на ключови фигури като министъра на отбраната, началника на Генщаба и ръководителя на спецслужбите, но тяхната лоялност към Ердоган и републиката беше потвърдена и те запазиха постовете си. Но както преди бунта на военните, така и след него в страната има поредица от кървави атентати, за които властите твърдят, че са виновни "Ислямска държава" и кюрдските екстремисти от ПКК. Последният от тях стана на 21 август в Газиантеп – едно от местата, смятани за основни райони, поддържащи управляващата партия от повече от десетилетие.
Кандидатът за американски президент от републиканците Доналд Тръмп се зарече, че ако бъде избран за държавен глава, пребиваващите нелегално в САЩ мигранти ще бъдат депортирани. Така той подчерта твърдолинейната си позиция по въпроса, след като преди седмица беше намекнал за евентуален по-мек подход, предаде БТА. В реч в щата Финикс Тръмп изрази неодобрението си към 11-те милиона души, които са дошли в САЩ нелегално седмица след като каза, че много от тях са "страхотни хора", допринесли за развитието на американското общество. Сега Тръмп заяви, че имигрантите ще трябва да се приберат в родните си страни и отново да кандидатстват за право да дойдат. "Нашето послание към света е следното: не можете да придобиете легален статут или да станете граждани на САЩ, като идвате нелегално в нашата страна", каза Тръмп.
БИЗНЕС
Стартира петото издание на конкурса "Най-добра българска фирма" на Първа инвестиционна банка. За пета поредна година най-успешните български компании ще имат възможност да участват в конкурса "Най-добра българска фирма на годината". Инициатор на проекта е Fibank (Първа инвестиционна банка). Мисията на конкурса е да фокусира общественото внимание върху примерите за устойчив бизнес, да поощри силните бизнес идеи и добрите бизнес практики. Предвид индикациите за икономическо възстановяване тази година акцент в надпреварата ще бъде потенциалът за развитие на българските фирми. Миналата година в конкурса участваха 240 компании.
Земеделските стопани ще могат да ползват целеви кредит за купуване на минерален тор и/или семена и за използването на неокончателно сертифицирани собствени семена за производство на пшеница от реколта 2017. Това реши на свое заседание управителният съвет на Държавен фонд "Земеделие", съобщиха от институцията. Заявления се приемат в отделите "Прилагане на схеми и мерки за подпомагане" на областните дирекции на фонд "Земеделие" за периода от 3 октомври до 15 ноември 2016 г. Крайният срок за изплащане на средствата е 19 декември 2016 г.
Лихвата по кредита е
3
%, но не по-малко от референтния лихвен процент, приложим към датата на сключване на договора за кредит. Общият финансов ресурс по целевия кредит е 10 млн. лв.
Това е записано в годишния доклад за националната ни сигурност, който парламентът прие с 97 гласа "за", 2 - "против" и 14 "въздържал се". От изказване на депутата от БСП Атанас Зафиров се разбра, че в доклада е поставен акцент и върху хибридната война, която по думите му била като извънземните - "всеки знае, че я има, но никой не я е виждал". Според социалистите най-големият риск пред сигурността е функционирането на институциите у нас., съобщи mediapool.bg. Производителите на медикаментите са уведомили Изпълнителната агенция по лекарствата за спирането им. Това са лекарството на "Мерк Шарп" и "Доум България" ЕООД Cedax и медикаментът на Astra Zeneca Zinforo 600 mg powder for concentrate for solution for infusion - 20 ml x 10. След извършена проверка в базата данни на разрешените за употреба лекарствени продукти ИАЛ е установила, че към 29 август няма други разрешени за употреба лекарствени продукти, съдържащи тези активни вещества. На пазара обаче има други продукти за лечението на този тип инфекции.Управителният съвет на фонд "Земеделие" одобри минимална помощ за подкрепа на пчеларите през 2016 г. от 4.379 млн. лв. Тя е за физически лица, еднолични търговци, юридически лица и кооперации, регистрирани към 29 февруари 2016 г. по Наредба 3 от 1999 г. за създаване и поддържане на регистър на земеделските стопани. По схемата ще се подпомагат пчелари, отглеждащи между 20 и 200 пчелни семейства, като за стопаните с над 200 пчелни семейства de minimis ще се предоставя за първите 200. Земеделските стопани, които отглеждат пчелни семейства, могат да подават заявления от 8 до 26 септември 2016 г. в отделите "Прилагане на схеми и мерки за подпомагане" на областните дирекции на фонда. Срокът за сключване на договорите и изплащането на помощта е от 17 до 31 октомври 2016 г.. Пред магистратите той отново заяви, че не е виновен за пожара, и поиска да бъде освободен от ареста и настанен в социално заведение, като подчерта, че няма намерение да се укрива. Мъжът беше обвинен за това, че на 20 август е запалил един от тютюневите складове, който се намира на ул. "Екзарх Йосиф" №13. След това пожарът се разпростря и върху други постройки и в крайна сметка унищожи четири сгради - паметници на културата. Пожарът е представлявал и опасност за живеещите наоколо. Втората съдебна инстанция потвърди решението на по-долната от 25 август, според което има реална опасност обвиняемият, който е многократно осъждан за кражби и грабежи, да извърши престъпление или да се укрие, тъй като няма постоянен адрес. Освен това обвинението, което му е повдигнато, е за тежко престъпление.Испанският парламент отхвърли втори мандат на действащия премиер Мариано Рахой в сряда, което повишава възможността за нови парламентарни избори – третите за последните 12 месеца, съобщаваЛидерът на консерваторите представи кандидатурата си пред парламента, след като предварително успя да си гарантира 170 вота – най-високия брой след месеци преговори с останалите партии в парламента. Но след над 9 часа дебати той не успя да спечели нови поддръжници и 6 гласа не му достигнаха, за да получи нужното мнозинство. Резултатът беше 170 гласа "за" и 180 "против". Рахой сега се изправя пред втори вот в петък, когато ще се нуждае от повече гласове в своя подкрепа, отколкото срещу себе си. Очакванията са той отново да се провали, тъй като лидерите на опозиционните партии заявиха, че ще продължават да гласуват с "против" вместо с "въздържал се", което би му позволило да управлява миноритарно правителство. Испания е без пълноправно правителство над 8 месеца, след като гражданите гласуваха за фрагментиран парламент и на първите избори през декември, и на вторите шест месеца по-късно.Малко над 227 млн. лв. са прехвърлени от един пенсионен фонд в друг в България през първата половина на 2016 г., сочат данните на Комисията за финансов надзор (КФН) на база на справките, представени от пенсионноосигурителните дружества и цитирани от investor.bg. Само през второто тримесечие на годината в пенсионноосигурителните дружества са подадени общо 59 232 заявления за промяна на участие и прехвърляне на средствата от един пенсионен фонд в друг.Общо 50 857 осигурени лица от подалите заявления през второто тримесечие на 2016 г. са променили участието си във фондовете за допълнително пенсионно осигуряване. В сравнение с първото тримесечие на 2016 г., когато броят на лицата с променено участие е бил 53 704, се наблюдава намаление с 2847 лица, или 5.30 на сто.


description: И още: Бежанската вълна - кой раздухва истерия в България; Оздравяването на общини e дисциплиниращо, но и скъпо за бюджета; Нов напън да се намалят отпадащите от училище

title: Мнения Daily - Газово шоу за вътрешна употреба

maintext:
От коментар на Диана Костова в сайта webcafe.bg
Едва ли е разбрал какъв театър гледа и защо пушката гърми още в първо действие.
От к
Не стигат 3-те милиона, които вече са в Турция, а ето че "от Алепо се надигат нови повече от 2 милиона мигранти". Добре че турските "колеги" ги "препятстват". Това заяви на няколко пъти в последните дни българският премиер, докато аргументира външнополитическите си ходове. За голяма част от и без това наплашената българска публика твърдението му сигурно звучи стряскащо. Само дето не е вярно.
Алепо, някога най-големият град в Сирия, действително е една от ключовите точки на войната там. Населението на града действително е било малко повече от 2 милиона, само че преди войната - до 2012 г. Оттогава стотици хиляди жители на Алепо напуснаха града и се пръснаха из Турция и Западна Европа. Други десетки (а може би стотици) хиляди избягаха през зимните и пролетните месеци на тази година, когато започна офанзивата на сирийската армия, подкрепяна от руската авиация. Сега хуманитарната ситуация в града наистина е катастрофална - най-вече в частта му, контролирана от бунтовниците и обсадена от правителствените сили. Колко точно хора са останали в града е трудно да се каже, но хуманитарни организации предполагат, че около 300 хиляди души са блокирани от сраженията.
От Алепо няма как да се "надигнат 2 милиона мигранти", просто защото там отдавна няма толкова хора
Фотограф: Youssef Boudlal
С две думи - Алепо наистина е страшен символ на огромна човешка трагедия. Но точно заради тази трагедия от него вече няма как да се "надигнат 2 милиона мигранти" - просто защото там отдавна няма толкова хора.
Да се правят подобни сметки може и да изглежда цинично. Но не по-малко цинично е да се внушава примерно, че "не се ли реши по дипломатичен път, войната е неизбежна и в наша територия".
"Надявам се, че и политическата класа в България си дава сметка пред какво сме изправени", казва още премиерът. И всички - управляващи и опозиция - се надпреварват да оправдават надеждите му и да се оплакват от международното положение. Въобще, като слуша българските политици, човек може да остане с впечатлението, че върху България се струпват всички беди на света и я тласкат към ръба на истинска катастрофа.
Разбира се, рискове за сигурността на страната съществуват, но ми се струва, че като цяло заплахите са силно преувеличени. А това може да превърне естествените страхове в повсеместна истерия.
Донякъде тази истерия се създава изкуствено и умишлено. Защото раздуването на потенциалните вреди от международното положение може да донесе определени вътрешнополитически ползи. Не само на предстоящите избори, но и в по-дългосрочен план.
За едни това представлява възможност да се бетонират за по-дълго във властта, като призовават към единство, спокойствие и стабилност пред надигащите се опасности и уличават несъгласните в "безотговорност и незачитане на националния интерес". За други е точно обратното: за тях това е шанс да разклатят статуквото, за да се докопат до властта.
Трети виждат отлична възможност да обърнат компаса във външнополитическата ориентация на страната - подменяйки ценности, причини и следствия, маскирани под загрижеността за българските национални интереси. За някои пък тази истерия е най-естествената и благоприятна среда за прокарване на националистически и ксенофобски безсмислици.
За всички заедно тя е удобно прикритие за нежеланието или неспособността да извършат онези реформи, които биха решили истинските дългосрочни проблеми на нацията. Затова пък под това прикритие различните малки и големи далавери и корупционни схеми вървят най-добре. Тъй че, както се казваше едно време: "Да живее международното положение!"
Истерията обаче винаги пречи на трезвата преценка и често води до погрешни решения. Затова да се опитаме да ѝ се противопоставим, като спокойно и рационално различаваме краткотрайните от дългосрочните рискове, истинските от мнимите заплахи. Като онези 2 милиона, дето се задавали от Алепо.
В деня, в който Москва обяви, че няма никакви намерения да възстановява "Южен поток" по старото трасе до Варна и доставките на руски газ през "Турски поток" към Европа ще стават през Гърция, Бойко Борисов обяви ултиматум на Брюксел - или ще го бъде газовия хъб "Балкан", или ще наложи вето. ("Няма да позволим България да бъде заобиколена и ще използваме правото си на вето", бяха думите на Борисов – бел. ред.)Вето? Върху какво? Върху намерението на Гърция да приеме газопровода "Турски поток" по условията и на цените, диктувани от "Газпром"? Борисов може да е сигурен, че ще е последният на опашката от европейски лидери, които ще ударят Ципрас през ръцете.Тогава? Вето на европейските санкции срещу Русия? Подобно волно съчетание не си го позволи дори социалистическият външен министър на Пламен Орешарски. А социалистите при Орешарски си позволяваха доста волности - например да си съчинят нов закон за енергетиката по опорни точки, писани от "Газпром", според които българската акватория на Черно море не била част от ЕС.Най-високият гост от ЕK (директор на дирекция в главна дирекция), командирован за представителност пред Борисов, само сви рамене и примижа при вида на едрогабаритния министър-председател с око, бушонирано при рикошет с футболна топка.А не е много сложно да се сетиш, че преди президентските избори Борисов помпа мускули за вътрешна употреба. Удивително е как успя да вкара в наратива си едновременно турското робство, войните в Югославия, скапаните пътища, бежанската криза и ключовата реплика "вие сте ни длъжни на нас"За пред българската публика беше и обяснението, че "Южен поток" се провалил заради задкулисно политическо решение на "Великите сили", а не заради отявления корупционен модел за кражба в особено големи размери на група българо-съветски олигарси.Дискретното уточнение, че проектът за газовия хъб се чертае с помощта на Иван Костов и Сашо Дончев, се изплъзна, за да затвори устата и на "скритите опозиционери", още преди да си помислят да кажат "а".Внезапният русофилски порив на Борисов направи излишни половината "лидери на обществено мнение" от ДС-патриотичния профил - от мислителите на енергийното лоби в БСП през Каракачанов, та до Първанов.Не им е лесно и на прогресивните медии, които хем носят на ръце президентската кандидатура на ген. Радев, хем хвалят стратегическата дълбочина и ускорения темпоритъм на Борисов по руска линия.За добро или за лошо, Борисов играе само на сигурно. В името на сигурните избори днес може да си позволи да имитира Орбан, утре да се закълне пред FAZ, че в Европа не се е раждал по-голям политик от Меркел, вдругиден да се примоли за отпадане на визите за Турция от името на Ердоган - и да опакова всичко това в целофана "правилна европейска политика".Само че, когато всички са доволни, обикновено се оказва, че някой не е разбрал в какво се набърква.оментар на Ясен Бояджиев за Deutsche Welle


description: Звездата от сериала "Теория на Големия взрив" оглавява класацията на сп. Forbes за втора поредна година с доходи от 25.5 млн. долара

title: Джим Парсънс отново е най-печелившият тв актьор в света

maintext:
За периода юни 2015 – юни 2016 г. Джим Парсънс е спечелил 25.5 млн. долара преди данъци и мениджърски такси
Топ 15 по доходи
в млн. долари
1. Джим Парсънс, 25.5
2. Джони Галецки, 24
3. Саймън Хелберг, 22.5
4. Кунал Наяр, 22
5. Марк Хармън, 20
6. Тай Бърел, 12.5
7. Нейтън Филиън, 12
7. Джеси Тайлър Фъргюсън, 12
7. Рей Романо, 12
10. Ед О'Нийл
11. Ерик Стоунстрийт, 11
12. Кевин Спейси, 10.5
13. Майкъл Уедърли, 10
13. Дейвид Духовни, 10
15. Джъстин Чеймбърс, 9.5
За втора поредна година звездата от сериала "Теория на Големия взрив" Джим Парсънс оглавява класацията на списание Forbes за най-високоплатените телевизионни актьори в света. За периода юни 2015 – юни 2016 г. той е спечелил 25.5 млн. долара, като голяма част от тях идват именно от участието му в поредицата. И двамата с колегата му на екрана Джони Галецки, който заема втората позиция в подреждането с 24 млн. долара, получават по 1 млн. долара на епизод в сериала, в който се превъплъщават в главните мъжки роли – съответно на Шелдън и на Ленард.Звездният състав на "Теория на Големия взрив" всъщност напълно доминира челото на класацията – третото място е за Саймън Хелберг (в ролята на Хауърд) с 22.5 млн. долара, а четвърти с 22 млн. долара е Кунал Наяр (в ролята на Раджеш). Колежката им Кейли Куоко пък е втора в подреждането на най-печелившите тв актриси, като отстъпва само на колумбийката София Вергара ("Модерно семейство"), с която преди година споделяше първото място.Макар и хонорарите им за епизод да са малко по-ниски от тези на колегите им, Хелберг и Наяр успяват да намерят място в топ 5 благодарение на доходите си от странични проекти – като например ролята на Хелберг в британско-френската продукция "Флорънс Фостър Дженкинс" и бестселъра на Наяр "Да, акцентът ми е истински", отбелязва Forbes.Челната петица допълва звездата от "Военни престъпления" Марк Хармън, който за изминалите 12 месеца е спечелил 20 млн. долара както от ролята си, така и от дейността си като изпълнителен продуцент на сериала. През телевизионния сезон 2015-2016 г. "Военни престъпления" е била третата най-гледана телевизионна програма след финала на турнира по американски футбол Супербоул (Super Bowl) и, разбира се, "Теория на Големия взрив", посочват авторите на класацията.Сред новите имена в списъка тази година – донякъде благодарение на завръщането му на екран като агент Фокс Мълдър в "Досиетата X" – е Дейвид Духовни. За последната година той е спечелил 10 млн. долара, което му отрежда 13-а позиция редом с друго ново лице в класацията – Майкъл Уедърли, също познат на зрителите от "Военни престъпления".От подреждането тази година изпадат Аштън Къчър и Джон Крайър ("Двама мъже и половина"), както и Патрик Демпси ("Анатомията на Грей") и Саймън Бейкър ("Менталистът").Общите доходи на 15-имата актьори, които попадат в класацията за 2016 г., са 225 млн. долара преди данъци и мениджърски такси. За сравнение, водещите 15 телевизионни актриси са спечелили 208.5 млн. долара за периода юни 2015 – юни 2016 г.


description: Медийният регулатор отне лиценза на телевизията, която е в несъстоятелност от май тази година

title: СЕМ сваля ТВ7 от ефира

maintext:
В края на април миналата година в сградата на TV7 влязоха синдик на КТБ и частен съдебен изпълнител
© Юлия Лазарова
Поради финансови затруднения в края на миналата година ТВ7 бе свален от цифровия мултиплекс, тъй като не може да си позволи таксата за ефирно излъчване. С днешното решение на медийния СЕМ трябва да бъде прекратено и ефирното му излъчване. Това трябва да се случи в момента, в който ТВ7 получи писмото от регулатора, т.е. вероятно до няколко дни.
ТВ7 излъчва в нарушение на програмната си лицензия, издадена от СЕМ. В регистъра на медийния регулатор е записано, че каналът е с политематичен профил. В програмните намерения заявени пред регулатора е предвидено да има новини и актуални предавания, сутрешен блок, детски и развлекателни програми. По ТВ7 такива не се излъчват от достатъчно дълго време, за да има повод СЕМ да излезе със становище за случващото се в канала и при установяване на нарушения на закона за неспазване на програмната лицензия да я отнеме.
ТВ7
ТВ7
ТВ7
Извършените финансови експертизи на ТВ7 показаха, че общият размер на задълженията на дружеството възлиза на 32 млн. лв.
На заседанието си днес Съветът за електронни медии (СЕМ) реши да отнеме лиценза на телевизиите ТВ7, Нюз 7 и детския канал Супер 7. Предложението е на един от новите членове на регулатора Бетина Жотева.За отнемането на лиценза са гласували четирима от общо петима членове на медийния регулатор: Мария Стоянова, Бетина Жотева, Розита Еленова и София Владимирова. Против е гласувал Иво Атанасов. "За мен решението е прибързано. Казусът ТВ7 е объркан и СЕМ трябваше процедурно да е сигурен, че постъпва правилно. Не е спазен медийния закон, според който лиценз се отнема при две поредни имуществени санкции за едно и също нарушение на Закона за радиото и телевизията", каза Атанасов.Още през май тази година "Капитал" писа, чеПредседателят на СЕМ Мария Стоянова мотивира отнемането на лиценза насъс създаване на справедлива и конкурентна среда за медиите. По думите й не е коректно един играч да привлича нови реклами за сметка на старо съдържание в ущърб на другите играчи на телевизионния пазар, които инвестират средства в нова продукция. По думите й пазарът в България е малък и труден и модели на съществуване като този на TV7 вредят на бизнеса. Каналите са и длъжници на СЕМ. Стоянова посочи, че ТВ7 и Супер 7 дължат по пет хиляди лева лицензионна такса на регулатора за 2016г. Нюз 7 дължи такса от 2500 лв. за 2015 и пет хиляди лева за 2016г.През май тази годинабе обявена в несъстоятелност. В телевизията беше назначен временен синдик - Иво Георгиев , а за начална дата на фалита е посочена 31.12.2015 г. Това стана ясно от от решение на Софийския градски съд. Иво Георгиев е бивш директор на "Инвестмънт Проджектс" АД. Според доклада на "Аликс Партнърс" за фалиралата Корпоративна търговска банка, това дружество е било кредитополучател на КТБ и е използвано за отпускане на кредити към ТВ7. Няколко дни след по-късно Георгиев си направи отвод като синдик.Делото за несъстоятелността на телевизията беше образувано през 2014 г. по молба на продуцентската компания "Ноу фрейм медия България" АД, която стоеше зад предаването "България без цензура" и чийто собственик е Николай Бареков. До решението на съда със свои искове към делото се присъединиха продуцентските компании "Суперфлай продакшън", "Междинна станция" на водещите Иван и Андрей и "Дрийм тийм" на Евтим Милошев.Дела заведоха и мултиплексът НУРТС (през своите дружества НУРТС България и НУРТС Диджитъл) – за неизплатени задължения за телевизионно разпространение, както и "ЕФ ЕМ ДЖИ", което се грижи за за поддръжката на недвижимите имоти на телевизията.КТБ също предяви иска за неизплатен кредит на стойност 2.37 млн. евро за закупуване на нова техника. Според доклада на "Аликс Партнърс", този трансфер е бил финансиран от кредитите на Риъл Естейт Проджектс и Инвестмънт Проджектс. Бил е използван за финансиране на търговските дейности на Краун Медия,, Балкан Българска Телевизия и "Ноу Фрейм Медия България". Към затварянето на КТБ общият размер на отпуснатите средства към медиата от фалиралата банка възлиза на 50 млн. лв.


description: В първия тв дебат бившият държавен секретар успя да вкара републиканския си противник в отбранителна позиция

title: Клинтън спечели битка, но Тръмп още не е загубил войната

maintext:
© Rick Wilking
Първият пряк дуел между кандидатите за президент на САЩ беше точно като кампанията до момента - хаотичен, токсичен, изпълнен с лични нападки и прехвърчащи искри. В 90-минутния спаринг пред рекордна близо 100-милионна аудитория (което го прави най-гледаният дебат в тв историята) републиканецът Доналд Тръмп и демократът Хилъри Клинтън се сблъскаха по теми като работни места, тероризъм и расови въпроси. Освен че очертаха две различни визии за Америка, те се обръщаха към една дълбоко разделена и поляризирана страна. И въпреки преобладаващото мнение, че бившият държавен секретар е победителят в дебата, не е ясно какъв ще е електоралният ефект от това в една кампания, в които всички правила са изхвърлени през прозореца и Тръмп счупи стандартите за политически неприемливото.Бомбастичният милиардер започна по-добре, изглеждаше необичайно въздържан и накара Клинтън да се оправдава за подкрепата си за споразумения за свободна търговия, които според противника й са унищожили работни места в САЩ. Най-силният момент на Тръмп беше репликата му, че след като Клинтън е била в политиката 30 години, е трябвало да направи нещо за проблемите, за които не спира да говори.Повратният момент, в който самоувереността на Тръмп се пропука и той изгуби равновесие, беше въпросът защо години наред е твърдял - невярно - че президентът Барак Обама не е роден в САЩ. Когато Клинтън го обвини, че така подклажда расова омраза, Тръмп изсипа несвързани контра-обвинения, че хората от нейния екип правели същото.Друга добре прицелена атака на Клинтън беше, че неколкократно фалиралия милиардер "задушава" малкия бизнес и с години не е плащал данъци върху доходите си, заради което и отказва да направи публични данъчните си декларации. Видимо раздразненият Тръмп отговори, че "това го прави умен" и до края на вечерта беше предимно в режим на оправдаване и отричане, включително с реплики като "всичко са просто думи." Отговорът на фокусираната, спокойна и (очаквано) добре подготвената Клинтън беше: "Думите имат значение, когато си кандидат за президент. И определено имат значение, когато си президент."Това, което качи залога на дебата е, че той идва в момент, когато според проучванията двамата кандидати са ако не с равни, то поне с неочаквано близки шансове да влязат в Белия дом. След конвента на Демократическата партия в края на юли, когато беше официално номинирана, Клинтън имаше стабилна преднина от близо 8% пред съперника си и вероятността тя да стане президент се изчисляваше на 80%. В момента обаче преднината й е стопена до едва 1%, а Тръмп води в ключови swing-states (колебаещи се щати) като Айова и Охайо.В изключително грозна кампания с двама забележително непопулярни кандидати, близо 20% от американците все още не са решили дали и за кого да гласуват на 8 ноември. Процентът е необичайно висок и именно тези избиратели ще предопределят изхода на вота. Което прави снощният дебат и следващите два важни битки за спечелване на колебаещите се.


description: Професионалното образование събира фирми, училища и държавата, за да даде практическо обучение на гимназистите

title: Вече в 19 училища в страната се преподава и по дуалния модел

maintext:
Западните компании в България са все по-активни в създаването на партньорства с училищата
© Георги Кожухаров
България, а основната ѝ цел е да свърже по-добре образователната система, учениците и бизнеса. Паралелно с изучаването на теория по дадена професия учениците имат възможността да приложат наученото в реална работна среда във фирма-партньор по проекта. Разликата с досега прилаганото професионално обучение в България е, че самите компании могат да инициират създаването на паралелки по специалности, в които изпитват недостиг на кадри. Така те инвестират директно в кадрите, които са им нужни, и то не само средства и машини. Специалисти в професиите участват в изготвянето на учебни планове и изпити, а след това и като ментори на учениците на работното място. Учителите по професионалните предмети пък се обучават в най-новите технологии на съответните компании.
Освен практическия опит учениците получават и възнаграждение и стаж от фирмите по време на работата си при тях в 11-ти и 12-ти клас, а в края на обучението - и свидетелство за професионална квалификация освен дипломата за завършено средно образование. Най-добре представилите се могат да продължат да работят във фирмите. Част от мениджърите в българските клонове на швейцарски, австрийски и германски компании са завършили този тип обучение.
Президентът, зам.-министърът на образованието, зам.-кметът на София, посланикът на Швейцария и мениджърите на шест големи европейски компании приветстваха в петък първата паралелка по електротехника, в която ще се преподава по дуалния модел на професионално обучение, в столичната професионална гимназия по механоелектротехника "Никола Й. Вапцаров".Това е 16-тата професионална гимназия (бившите техникуми) в страната, която се включва в спонсорирания от Българо-швейцарската програма за сътрудничество проект ДОМИНО ("Дуално образование за модерните изисквания и нужди на обществото") за внедряване на принципите на дуалното образование в България. По швейцарския модел вече се обучават около 400 ученици в 11 български града, а изучаваните професии са пет на брой.По системата "учене през работа", но в нейния австрийски вариант, ще се преподава на учениците от пет паралелки в софийските Национална финансово-стопанска гимназия и ПТГ "Д-р Никола Василиади", както и в ямболската ПТГ "Иван Райнов". Професиите, за които учениците от тези гимназии се подготвят, са "Търговия","Машини и системи с ЦПУ", "Мехатроника" и "Машинен техник". За навлизането на австрийските добри практики работи проектът на австрийската стопанска камара ADVANTAGE AUSTRIA. Системата за дуално обучение тепърва навлиза в"Досега гледахме към Швейцария, която на практика е елиминирала младежката безработица. Сега вече прилагаме този модел у нас", каза президентът Росен Плевнелиев на учениците и добави, че професионалното образование е доказателство, че за да имаш достойна професия, няма нужда да си висшист."Поздравявам ви за избора на програмата ДОМИНО. Вие и родителите ви сте направили точния избор на нещо практично. Ще имате по-добра перспектива за реализация на пазара на труда", каза пък посланикът на Швейцария Денис Кнобел.


description: В рубриката на "Капитал Daily" събираме информацията за управленските промени и новини за лидерите на бизнеса в България и по света от изминалите седем дни

title: Имената на седмицата

maintext: Дългогодишният икономически журналист в Българската национална телевизия (БНТ) Марио Гаврилов застава начело на дирекция "Връзки с обществеността и протокол" в Комисията за финансов надзор (КФН). През последните две години той беше говорител на друг регулаторен орган в страната – Комисията за защита на конкуренцията (КЗК). Преди това в продължение на 20 години Гаврилов беше част от екипа на БНТ, където беше водещ на икономическите новини, а по-късно и на сутрешния блок. През пролетта на 2014 г. беше пратеник на държавната телевизия в Украйна, откъдето предаваше развитието на местната политическа криза.


description: Компанията придобива друг международен конкурент - ISDC, а с това и местното Ай Ес Ди Си

title: Британската IT компания Endava влиза на българския пазар

maintext:
Дъщерната на ISDC - Ай Ес Ди Си, има 40 служители по данни от април, те ще преминат към Endava
© НАДЕЖДА ЧИПЕВА
След обединяването на бизнеса и екипите служителите на Endava ще станат 3300 в световен мащаб. С присъединяването на компанията майка
ISDC към Endava ще премине и екипът на българското дружество
Ай Ес Ди Си.
Съвместната дейност на двете компании ще увеличи бизнес възможностите на Endava и ще помогне на разработчика да поеме нарасналия обем от международни клиенти, казват от мениджмънта на дружеството. Портфолиото от клиенти на компанията включва такива от сектори като финанси, застрахователна дейност, телекоми, медии, технологии, дистрибуторски мрежи и туризъм.
Почти нови в България
За
Endava придобиването на българското инженерингово звено на
ISDC няма да бъдат съвсем първите стъпки на местна почва. До момента купувачът има 3000 служители в мрежата си от офиси в
САЩ и Западна Европа, както и в стратегическите локации с фокус върху проекти за разработка на софтуерни решения, разположени в България, Румъния, Сърбия, Македония, Молдова и Колумбия.
Купената
ISDC от своя страна има вече няколкогодишно присъствие в България, като тук е едно от двете развойни звена на компанията с общо около 40 служители по данни от електронния регистър ДАКСИ към април 2016 г.
След обединението най-големият ѝ към момента център за разработка на софтуер, разположен в Румъния, ще наброява 1900 служители.
Екипите на ISDC ще затвърдят значително присъствието на Endava в две основни локации, които са от ключово значение за стратегията на компанията, надява се британският IT разработчик. Навлизането в България се приема като добра възможност за разширяване на цялостната експертиза и бъдещ растеж на територията на страната, най-вече поради доказания профил, професионалната репутация и потенциала на българските IT специалисти, казват от компанията в официално съобщение до медиите. Endava си поставя за цел да се разрасне и в София толкова бързо, колкото и в другите си офиси по света.
частна компания за предоставяне на
Великобритания, Холандия, Германия и САЩ, както и стратегически локации в Източна Европа.
Навлизането на компанията в България е положителна новина, особено предвид размаха, с който от Endava откриват и разрастват звената си. През юли разработчикът откри свой офис в Богота, Колумбия, с намерение да наеме 700 специалисти. През 2015 г. компанията беше избрана за IT аутсорсър номер едно в Румъния благодарение на бързите си темпове на ръст. За 2014 г. румънското звено на Endava има оборот от около 37 млн. евро и ръст от почти 50%, както и 1200 служители.
Холандската софтуерна компания ISDC, която има бизнес в България от 2010 г. , се слива с британския си конкурент Endava в сделка, чиято стойност не се споменава.ISDC, оборотът на чието местно дружество Ай Ес Ди Си за миналата година е малко под 2.7 млн. лв., разработва комплексни софтуерни решения, предназначени за различни финансови институции – банки, застрахователи, дори логистични компании и фирми за човешки ресурси като Adecco. Изглежда, местният бизнес на компанията не върви съвсем по план, тъй като преди три години беше обявила, че предвижда разрастване до 70 души, като размерът на екипа е останал почти непроменен оттогава насам.Освен в България компанията има развойни звена в румънските градове Букурещ, Клуж и Питещи.Еndava eIT услуги с над 15 години опит и с екипи, разположени във